Kastelle kloster

Kastelle kloster var et augustinerkloster i Konghelle i Båhuslen fra 1160-tallet inntil det ble avviklet før reformasjonen, i 1529. Det var stiftet av erkebiskop Eystein og bygget midt på 1200-tallet. Klosteret lå direkte under Nidaros erkebispedømme, men hadde også et forhold til Ebelholt kloster på Sjælland. 

Ved etableringen hadde augustinerklosteret overtatt eiendommene til korskirken som tidligere hadde stått på kollen. Det finnes bevarte registre over klosterets eiendommer fra 1354 og 1485. 

Kong Frederik I konfiskerte klosteret før reformasjonen, og forlente det i 1529 til adelsmann og væpner Jørgen Stensson mot en årlig avgift på en mark smør og tre våpenføre menn. Kronen hadde etter et avbrutt tilløp til makeskifte med erkebiskopen i 1354 flere ganger gjort krav på klosteret.Johnsen 1905: 61. Etter Jørgen Stenssons død, ble klosteret og dets eiendommer i 1567 lagt under Bohus festning.

Ruinene av klosteret ble arkeologisk undersøkt i 1891 og i 1942. Kirken og en av klosterfløyene er lokalisert, og murene er i dag synlige i bakkenivå.

Priorer
1317 Torgeir 
1484 Arne Gunnarsson
Referanser

Litteratur og kilder

Bohusläns museum «Klosterkullen och Kungahalla», besøkt 14. februar 2024.

 Eksterne lenker 
 Kastelle kloster på katolsk.no

Kategori:Katolske klostre
Kategori:Augustinerordenens klostre
Kategori:Klostre i Sverige
Kategori:Västra Götalands län
Kategori:Klostre i Norge før reformasjonen
Kategori:Ruiner i Sverige
Kategori:Kungälv kommune

sv:Kastellegården